  Туспуктэм: Удмуртиысь Калыкъёслэн эшъяськон юртсылэн пресс-службаез Майя Бывальцева Удмуртиысь Калыкъёслэн эшъяськон юртсы но егит удмуртъёслэн «Шунды» огаезяськонзы йӧскалык лулчебертъя ӵектосъёсъя «Буд» акселераторе пыриськыны мылкыд карисьёсты люканы кутскизы. Со сярысь эшъяськон юртлэн пресс-службаез ивортӥз. «Буд» пӧртэм выжыысь 14-35 аресъем егитъёслэсь кусыпъёссэс азинтон но росси огкадтлыксэс (идентичность) юнматон уже ӧръямын. Акселераторе пыриськон понна витёзь адямилэсь команда люкано но 20-тӥ куарусёнозь куриськон ыстоно. Со сяна, ӵектосэ пыриськыны мылкыдды сярысь «ВКонаткте» мерлыко вотсэысь бамады #ФПГ #БУД хештегъёсын ивортон гожтоно. 10 быръем командаос визьнодасьёсын ӵош ас ӵектоссэс умойгес лэсьтозы яке мер огазеяськонзэс азинтон пумысен ужалозы, кык нуналъем семинаре, «Лекторий НКО» мастер-классъёсы пыриськозы, ӵектосъёссэс утёзы но сое улонэ пыӵатыны коньдонэн юрттэт басьтыны луонлык шедьтозы. Тегъёс: егитъёс йӧслыкъёс Ижкар Удмуртия  